Държавен вестник, бр. 52, 2011 г., стр. 23

БРОЙ  52	
Д Ъ Р Ж А В Е Н  В Е С Т Н И К 	
СТР.  23  
Член 4
1. Всяка държава – страна по протокола, 
разрешава посещения в съответствие с този 
протокол посредством механизмите, предвиде­
ни в членове 2 и 3, на всяко място, намиращо 
се под нейна юрисдикция и контрол, където 
се задържат или могат да бъдат задържани 
лица, лишени от свобода, по разпореждане 
на държавен орган или по негово подстре­
кателство или с негово явно или мълчаливо 
съгласие (наричани по-долу „места за задър­
жане“). Тези посещения се осъществяват с 
цел засилване, ако е необходимо, защитата на 
такива лица от изтезания и други форми на 
жестоко, нечовешко или унизително отнасяне 
или наказание.
2. За целите на този протокол „лишаване от 
свобода“ означава всяка форма на задържане 
или изтърпяване на наказание в затвор или 
настаняване на лице в държавно или частно 
специализирано заведение, което лицето няма 
право да напусне по собствена воля, по запо­
вед на който и да е съдебен, административен 
или друг орган.
Част ІІ
Подкомитет по превенция
Член 5
1. Подкомитетът по превенция се състои от 
десет членове. След депозиране на петдесетия 
ратификационен документ или документ за 
присъединяване към този протокол броят на 
членовете на Подкомитета по превенция се 
увеличава до двадесет и пет.
2. Членовете на Подкомитета по превенция 
се избират измежду лица с високи нравстве­
ни качества и признат професионален опит 
в областта на управлението на праворазда­
ването, в частност в наказателното право, в 
пенитенциарната система или полицията или 
в различни области, свързани с отнасянето с 
лицата, лишени от свобода.
3. При създаването на Подкомитета по 
превенция се отделя надлежно внимание на 
необходимостта от справедливо географско 
разпределение и представяне на различни­
те култури и правни системи на държави­
те – страни по протокола.
4. При създаването на Подкомитета по 
превенция се отделя внимание също и на 
балансираното представяне на половете на 
основата на принципите за равенство и не­
дискриминация.
5. В състава на Подкомитета по превен­
ция не може да има двама членове, които са 
граждани на една и съща държава.
6. Членовете на Подкомитета по превен­
ция изпълняват своите функции в лично 
качество, те следва да бъдат независими и 
безпристрастни и да имат възможност да ра­
ботят ефективно в състава на Подкомитета 
по превенция.
Член 6
1. Всяка държава – страна по протокола, 
може, в съответствие с ал. 2 от този член, да 
предложи до двама кандидати, притежаващи 
квалификацията и отговарящи на изисквани­
ята, посочени в член 5, като едновременно 
с това предостави подробна информация за 
квалификацията на кандидатите.
2. a) Кандидатите трябва да са граждани 
на държавата – страна по този протокол;
b) най-малко единият от двамата издиг­
нати кандидати трябва да е гражданин на 
държавата – страна по протокола, която го 
е предложила;
c) не могат да бъдат предложени повече 
от двама кандидати, които са граждани на 
една и съща държава – страна по протокола;
d) преди някоя държава – страна по прото­
кола, да предложи кандидатурата на гражда­
нин на друга държава – страна по протокола, 
тя трябва да поиска и получи съгласието на 
тази държава.
3. Най-малко пет месеца преди датата на 
заседанието на държавите – страни по про­
токола, на което ще се проведат изборите, 
Генералният секретар на Организацията на 
обединените нации изпраща писмо до държа­
вите – страни по протокола, с предложение 
да представят своите кандидати в тримесе­
чен срок. Генералният секретар представя 
списъка с всички предложени по този начин 
кандидатури в азбучен ред, като се посочва 
държавата – страна по протокола, която ги 
е предложила.
Член 7
1. Членовете на Подкомитета по превенция 
се избират по следния начин:
a) основно внимание се отделя на това, 
дали са изпълнени изискванията и критериите 
на член 5 от този протокол;
b) първите избори се провеждат не по-къс­
но от шест месеца след влизането в сила на 
този протокол;
c) държавите – страни по протокола, изби­
рат членовете на Подкомитета по превенция 
чрез тайно гласуване;
d) изборите за членове на Подкомитета 
по превенция се провеждат на заседания на 
държавите – страни по протокола, свиквани 
от Генералния секретар на Организацията на 
обединените нации веднъж на две години; на 
тези заседания, чийто кворум се образува от 
две трети от държавите – страни по протокола, 
за членове на Подкомитета по превенция се 
смятат за избрани тези лица, които са полу­
чили най-голям брой гласове и абсолютно 
мнозинство на гласовете на присъстващите 
и участващи в гласуването представители на 
държавите – страни по протокола.